b'\n_START_ARTICLE_\nRobert Mesari\xc4\x8d\n_START_SECTION_\nIgralska kariera\n_START_PARAGRAPH_\nTako o\xc4\x8de Miran Mesari\xc4\x8d, kot stric \xc5\xa0tefan Mesari\xc4\x8d, sta bila konec sedemdesetih in v osemdesetih letih prej\xc5\xa1njega stoletja, ena najbolj\xc5\xa1ih hokejistov na travi v Sloveniji, zato mu je bila hokejska palica tako reko\xc4\x8d polo\xc5\xbeena v zibelko. \xc5\xbde zelo kmalu je pokazal, da je izreden \xc5\xa1portni talent in je bil vsaj za razred bolj\xc5\xa1i od vrstnikov. Poleg odli\xc4\x8dne tehni\xc4\x8dne podkovanosti, je izstopal tudi v hitrosti. Tako je postal tudi regijski srednje\xc5\xa1olski prvak v \xc5\xa1printu. Njegov osebni rekord na 100 metrov je sicer ro\xc4\x8dno merjenih 11.00, \xc4\x8desar se gotovo ne bi sramoval niti treniran atlet._NEWLINE_Za \xc4\x8dlansko ekipo HK Lek Lipovci je prvi\xc4\x8d zaigral v sezoni 1995/1996 pri vsega \xc5\xa1tirinajstih letih in je od takrat naprej nepogre\xc5\xa1ljivi \xc4\x8dlan za\xc4\x8detne klubske enajsterice. Prvi mednarodni nastop je do\xc4\x8dakal leta 1997, ko je nastopil na evropskem klubskem prvenstvu skupine C v Stockholmu. Leto dni kasneje, pa je na Panonskem pokalu tudi prvi\xc4\x8d oblekel dres dr\xc5\xbeavne reprezentance._NEWLINE_Do julija 2017 je s HK Lipovci osvojil:_NEWLINE_- 20 naslovov dr\xc5\xbeavnega prvaka_NEWLINE_- 11 naslovov pokalnega prvaka_NEWLINE_- 14 naslovov dvoranskega prvaka_NEWLINE_- 7 naslovov prvaka Interlige_NEWLINE_- 2 naslova evropskega klubskega prvaka skupine C_NEWLINE_- 2 naslova evropskega klubskega prvaka skupine Challenge II_NEWLINE_- 2 naslova evropskega klubskega prvaka skupine Challenge III_NEWLINE_- 2 naslov evropskega klubskega dvoranskega prvaka skupine Challenge II_NEWLINE_- 1 naslov prvaka dvoranske Interlige_NEWLINE_Poleg tega je bil v sezoni 2004/2005, z dvaindvajsetimi zadetki, najbolj\xc5\xa1i strelec Interlige, v sezoni 2012/2013 pa progla\xc5\xa1en za najbolj\xc5\xa1ega igralca tega tekmovanja. Leta 2008 je bil najbolj\xc5\xa1i igralec evropskega klubskega dvoranskega prvenstva skupine Challenge II v Bolgariji. In nato \xc5\xa1e najbolj\xc5\xa1i igralec evropskega klubskega prvenstva skupine Challenge II, leta 2009 na Portugalskem. Na dr\xc5\xbeavnih in dvoranskih prvenstvih, je bil skupno devetkrat progla\xc5\xa1en za najbolj\xc5\xa1ega igralca in bil petkrat najbolj\xc5\xa1i strelec, pri tem je potrebno omeniti, da razglasitve zaradi razli\xc4\x8dnega vodenja tekmovanja niso potekale vsako leto. Leta 2006 je bil progla\xc5\xa1en za najbolj\xc5\xa1ega \xc5\xa1portnika ob\xc4\x8dine Beltinci. Med letoma 2000 in 2010, pa je bil na tem izboru \xc5\xa1e dvakrat drugi in trikrat tretji._NEWLINE_Za slovensko reprezentanco v hokeju na travi je v obdobju med 1998 in 2017 odigral \xc5\xa1tiriinpedeset tekem in dosegel \xc5\xa1tiriindvajset zadetkov. Najve\xc4\x8dji uspeh z na\xc5\xa1o izbrano vrsto je dosegel leta 2007, ko je Slovenija osvojila evropsko prvenstvo skupine Challenge II. Na tem prvenstvu, je bil soglasno progla\xc5\xa1en tudi za najbolj\xc5\xa1ega igralca prvenstva.\n_START_SECTION_\nOstalo\n_START_PARAGRAPH_\nKot demonstrator in pomo\xc4\x8dnik trenerja se je v letih 2003 in 2004 udele\xc5\xbeil Sportwayovega hokejskega kampa za mladino v Zagrebu (Sportways Hockey Youth Camp). Enega izmed petih tovrstnih uradnih kampov, z bogato mednarodno udele\xc5\xbebo, ki so bili v tem obdobju pod okriljem Evropske zveze za hokej na travi (EHF).'